ഗെറ്റ്, സെറ്റ് ഗോ... ഖത്തര് റണ് ഗള്ഫ് മാധ്യമം ഖത്തര് റണ് നാളെ രാവിലെ 6.30ന് മത്സരം തുടങ്ങും ദോഹ: കായികരംഗത്ത് ഖത്തറിന്െറ തലയെടുപ്പായി ഉയര്ന്നു നില്ക്കുന്ന ആസ്പയര് സോണിലെ ടോര്ച്ച് ടവറിനു താഴെ വെള്ളിയാഴ്ച വേഗക്കുതിപ്പിന്െറ ദിനം.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ വെള്ളിയാഴ്ച സൂര്യോദയത്തിനു പിന്നാലെ, ദേശഭാഷാ, ലിംഗ വ്യത്യാസമില്ലാതെ, വിവിധ രാജ്യക്കാരും, പലപ്രായക്കാരും ഒരേ ട്രാക്കില് ഒരു ലക്ഷ്യത്തിലേക്ക് കുതിക്കും. കോവിഡിന്െറ മഹാമാരിയില്നിന്നും രാജ്യവും ലോകവും ജീവിതതാളത്തിലേക്ക് തിരികെയെത്തി എന്നതിന്െറ വിളംബരമായി ഖത്തര് റണ്ണിന് 6.30ന് വിസില് മുഴങ്ങും. ആസ്പയര് പാര്ക്കിലാണ് ഖത്തര് റണ്ണിന്െറ രണ്ടാമത് പതിപ്പിന് ട്രാക്കുണരുന്നത്. കഴിഞ്ഞ ഫെബ്രുവരിയില് നടക്കേണ്ടിയിരുന്ന ഖത്തര് റണ് രണ്ടാം എഡിഷനാണ് വെള്ളിയാഴ്ച ആസ്പയര് പാര്ക്ക് വേദിയാവുന്നത്. േകാവിഡിന്െറ രണ്ടാം വരവിനെ തുടര്ന്നായിരുന്നു നേരത്തേ മാറ്റിവെച്ചത്. മുേമ്ബ രജിസ്റ്റര് ചെയ്തവര്തന്നെയാണ് ഇത്തവണയും മത്സരിക്കുന്നത്. ബിബ് ഇന്ന് വാങ്ങാം വെള്ളിയാഴ്ച രാവിലെ നടക്കുന്ന മത്സരത്തിന്െറ ബിബ് നമ്ബറുകള് വ്യാഴാഴ്ചതന്നെ വാങ്ങാമെന്ന് സംഘാടകര് അറിയിച്ചു. എന്നാല്, മത്സരം തുടങ്ങുന്ന സമയമായ ഫെബ്രുവരിയില് നല്കിയ ബിബ് നമ്ബര് വെള്ളിയാഴ്ചത്തെ മത്സരത്തിന് ഉപയോഗിക്കാന് പറ്റില്ലെന്ന് സംഘാടകര് അറിയിച്ചു. നേരത്തേ നല്കിയ റേസ് ജഴ്സി അണിഞ്ഞു മാത്രമേ മത്സരത്തില് പങ്കെടുക്കാന് അനുവദിക്കൂ. കോവിഡ് പ്രോട്ടോകോള് മുഖ്യംകോവിഡ് നിയന്ത്രണ പശ്ചാത്തലത്തില് സാമൂഹിക അകലത്തിന് ഊന്നല് നല്കിയാവും ഖത്തര് റണ്ണിന്െറ സംഘാടനം. 10 കി.മീ ഓട്ടം രാവിലെ 6.30നുതന്നെ ആരംഭിക്കും. തുടര്ന്നായിരിക്കും അഞ്ച് കിലോമീറ്ററും, മൂന്ന് കിലോമീറ്ററും. മത്സരിക്കുന്ന സമയം ഒഴികെ എല്ലായ്പോഴും അത്ലറ്റുകള് മാസ്ക് അണിഞ്ഞിരിക്കണം. രണ്ട് ഡോസ് വാക്സിന് സ്വീകരിച്ചവര്ക്ക് മാത്രമാവും പ്രവേശനം. ഇഹ്തിറാസ് ആപ്ലിക്കേഷന് സ്റ്റാറ്റസ് പരിശോധനയും തെര്മല് സ്കാനിങ്ങും ഉണ്ടായിരിക്കും. കുട്ടികള്ക്ക് വെര്ച്വല് റണ് 12 വയസ്സിന് താഴെ പ്രായമുള്ള കുട്ടികളുടെ പങ്കാളിത്തത്തിന് ആരോഗ്യ മന്ത്രലായം അനുമതിയില്ലാത്തതിനാല് വെര്ച്വല് റണ് ആയാണ് സംഘടിപ്പിക്കുന്നത്. ഏഴിനും 12നുമിടയില് പ്രായമുള്ള രജിസ്റ്റര് ചെയ്ത കുട്ടികള്ക്ക് വീട്ടിലോ മറ്റോ ആയി ഓട്ടം പൂര്ത്തീകരിക്കാം. മൂന്ന് കി.മീ ദൂരമാണ് ഇവര്ക്കായി നിശ്ചയിച്ചത്. മൊബൈല് ഫോണ് ആപ്ലിക്കേഷനോ, സ്മാര്ട്ട് വാച്ചോ വഴി റെക്കോഡ് ചെയ്ത മത്സര വിവരങ്ങള് qrszadventures.org എന്ന ഇമെയില് വിലാസത്തിലേക്ക് അയക്കാം. വെള്ളിയാഴ്ച രാവിലെ എട്ടിന് മുമ്ബായി മത്സരം പൂര്ത്തിയാക്കി അയക്കണം.സ്റ്റാര്ട്ടിങ് സമയം 10 കി.മീ ഓപണ് പുരുവനിത 6.30am 10 കി.മീ മാസ്റ്റേഴ്സ് പുരുവനിത 6.33am 5 കി.മീ ഓപണ് പുരുഷവിഭാഗം 6.36am 5 കി.മീ ഓപണ് വനിത 6.39am 5 കി.മീ മാസ്റ്റേഴ്സ് പുരുഷവനിത 6.42am 3 കി.മീ ഓപണ് പുരുഷവനിത 7.30am 3 കി.മീ മാസ്റ്റേഴ്സ് പുരുഷവനിത 7.33am 3 കി.മീ സെക്കന്ഡറി 1215 വയസ്സ് 7.36amഒറ്റട്രാക്കില് 45 രാജ്യങ്ങള് 436 അത്ലറ്റുകള്ഖത്തറിന്െറ ദേശഭാഷാ വൈവിധ്യം ഒറ്റട്രാക്കില് വിരിയുന്നതാണ് ഖത്തര് റണ്. 45 രാജ്യങ്ങളില്നിന്നായി 436 പേരാണ് മത്സരിക്കാന് രംഗത്തുള്ളത്. ഇവരില് ഏറ്റവും കൂടുതല് ഇന്ത്യക്കാരാണ് 146. തൊട്ടുപിന്നില് സ്വദേശികളായ ഖത്തരികള്തന്നെയാണ്. 131 സ്വദേശി പൗരന്മാരാണ് ഖത്തര് റണ്ണില് ഭാഗമാവുന്നത്. 2020ലെ ആദ്യ എഡിഷനില് ഇത് 37 ആയിരുന്നെങ്കില് ഇക്കുറി പതിന്മടങ്ങായി വര്ധിച്ചുകഴിഞ്ഞു. ബ്രിട്ടന് 33, ഫ്രാന്സ് 11, അമേരിക്ക എട്ട്, ഫിലിപ്പീന്സ്12, ഈജിപ്ത് തുടങ്ങി വിവിധ രാജ്യക്കാരുടെയും പങ്കാളിത്തം കുറവല്ല. അയര്ലന്ഡ്, ബള്ഗേറിയ, യുക്രെയ്ന്, റഷ്യ, ലിബിയ, ഇറ്റലി, കാനഡ, ജപ്പാന്, പോര്ചുഗല്, ശ്രീലങ്ക, പാകിസ്താന്, ന്യൂസിലന്ഡ്, യു.എ.ഇ, ബെല്ജിയം, ചൈന, സ്വീഡന്, ജര്മനി, ലിബിയ, സിറിയ, ജോര്ഡന്,സൗദി അറേബ്യ തുടങ്ങി വിവിധ രാജ്യക്കാരുടെ പങ്കാളിത്തംകൊണ്ട് ശ്രദ്ധേയമാണ് ഖത്തര് റണ്. മൂന്ന് കിലോമീറ്ററില് വിവിധ വിഭാഗങ്ങളിലായി 202 പേര് മത്സരിക്കുന്നുണ്ട്. ഏറ്റവും കൂടുതല് പങ്കാളിത്തവും ഹ്രസ്വദൂരമായ മൂന്ന് കിലോമീറ്ററിലാണ്. അഞ്ച് കിലോമീറ്ററില് 147 പേരാണ് ട്രാക്കിലിറങ്ങുന്നത്. 118 പുരുഷന്മാരും 29 വനിതകളും ഉള്പ്പെടെയാണിത്. ഏറ്റവും ദൈര്ഘ്യമേറിയ ദൂരമായ 10 കി.മീയില് 87 പേരാണ് മത്സരിക്കുന്നത്. 16 വനിതകളും, 71 പുരുഷന്മാരുമാണിത്. 40നു മുകളില് പ്രായമുള്ളവരുടെ മാസ്റ്റേഴ്സില് 32ഉം, 40നു താഴെ പ്രായമുള്ളവരുടെ ഓപണ് വിഭാഗത്തില് 55 പേരും മത്സരിക്കും.